Gawes van die gees (1-11)
Een liggaam, baie liggaamsdele (12-31)
+Ps 115:5; Hab 2:18; 1Ko 8:4; Ga 4:8; 1Te 1:9
Of “’n boodskap”.
Of “om tale uit te lê”.
+Han 10:45, 46; 1Ko 14:18
Of “Kan almal tale uitlê?”
Of “Maar streef ywerig daarna”.
1 Kor. 12:11Ko 14:1
1 Kor. 12:2Ps 115:5; Hab 2:18; 1Ko 8:4; Ga 4:8; 1Te 1:9
1 Kor. 12:71Ko 14:26
1 Kor. 12:91Ko 13:2
1 Kor. 12:10Han 10:45, 46; 1Ko 14:18
12 Broers, ek wil nie hê dat julle oningelig moet wees oor die geestelike gawes+ nie. 2 Julle weet dat julle beïnvloed en weggelei is toe julle nog mense van die nasies* was. Julle het daardie stom afgode+ gevolg waarheen hulle julle ook al gelei het. 3 Nou wil ek hê dat julle moet weet dat niemand wat deur God se gees praat, sê: “Jesus is vervloek!” nie, en niemand kan sê: “Jesus is die Here!” nie, behalwe deur heilige gees.+
4 Daar is verskillende gawes, maar dit kom van dieselfde gees,+ 5 en daar is verskillende bedieninge,+ en tog is dit vir dieselfde Here, 6 en daar is verskillende bedrywighede,* en tog is dit dieselfde God wat almal in staat stel om dit te doen.+ 7 Maar die openbaring van die gees word vir ’n nuttige doel aan elkeen gegee.+ 8 Aan die een word daar woorde* van wysheid deur middel van die gees gegee, aan ’n ander woorde van kennis volgens dieselfde gees, 9 aan ’n ander geloof+ deur dieselfde gees, aan ’n ander gawes om te genees+ deur dieselfde gees, 10 en dit help ander om kragtige werke te doen,+ ander om te profeteer, ander om te onderskei of woorde geïnspireer is,+ ander om verskillende tale te praat+ en ander om te vertaal.*+ 11 Maar dit is alles die werk van een en dieselfde gees, wat hierdie gawes aan elkeen uitdeel, net soos dit wil.
12 Die liggaam het baie liggaamsdele, maar al is daar baie liggaamsdele, vorm dit net een liggaam.+ So is dit ook met die Christus. 13 Want ons is almal deur een gees in een liggaam gedoop, of ons nou Jode of Grieke of slawe of vry mense is, en ons moes almal een gees drink.
14 Want die liggaam bestaan beslis nie uit een liggaamsdeel nie, maar uit baie dele.+ 15 As die voet sou sê: “Ek is nie ’n hand nie, en daarom is ek nie deel van die liggaam nie,” beteken dit nie dat dit nie deel van die liggaam is nie. 16 En as die oor sou sê: “Ek is nie ’n oog nie, en daarom is ek nie deel van die liggaam nie,” beteken dit nie dat dit nie deel van die liggaam is nie. 17 As die hele liggaam ’n oog was, waarmee sou dit hoor? As die hele liggaam ’n oor was, waarmee sou dit ruik? 18 Maar nou het God elke liggaamsdeel geplaas net waar hy dit wou hê.
19 As hulle almal dieselfde liggaamsdeel was, waar sou die liggaam wees? 20 Maar nou is hulle verskillende liggaamsdele, en tog een liggaam. 21 Die oog kan nie vir die hand sê: “Ek het jou nie nodig nie,” en die kop kan ook nie vir die voete sê: “Ek het julle nie nodig nie.” 22 Om die waarheid te sê, die dele van die liggaam wat swakker lyk, is nodig. 23 En ons skenk meer aandag aan die liggaamsdele wat ons dink minder aantreklik is,+ sodat ons onaantreklike dele met meer respek behandel word, 24 terwyl ons aantreklike dele niks nodig het nie. Maar God het die liggaam so saamgestel en groter eer gegee aan die deel wat dit die nodigste het, 25 sodat daar geen verdeeldheid in die liggaam sal wees nie en sodat die liggaamsdele oor mekaar besorg sal wees.+ 26 As een deel ly, ly al die ander dele saam,+ of as een deel verheerlik word, is al die ander dele saam bly.+
27 Julle is dan nou Christus se liggaam,+ en elkeen van julle is ’n deel daarvan.+ 28 En God het verskillende persone in die gemeente aangestel: eerstens apostels,+ tweedens profete,+ derdens onderrigters,+ dan kragtige werke,+ dan gawes om te genees,+ vermoëns om te kan help, vermoëns om die leiding te neem,+ verskillende tale.+ 29 Is almal dan apostels? Is almal profete? Is almal onderrigters? Doen almal kragtige werke? 30 Het almal gawes om te genees? Praat almal in tale?+ Is almal vertalers?*+ 31 Maar hou aan om hard te werk* om die groter gawes te verkry.+ En tog sal ek vir julle ’n weg wys wat ver beter is as enigiets anders.+